section_heading: Radnja
paragraph_text: Tony kasnije sa Silviom i Pussyjem u restoranu Artieja Bucca razgovara o prijevari s telefonskim karticama, netom nakon obroka u indijskom restoranu. Tijekom te noći, Tony sanja kako hoda uz obalu u Asbury Parku te se sastane s Pauliejem, Silviom, Christopherom, Heshom i Phillyjem Parisijem. Tony je upravo dobio vijest da ima šest mjeseci života jer ima zloćudnu bolest (vjerojatno rak, iako se ne spominje jasno), a informaciju prima kao da je već znao i prihvatio to. Svojim prijateljima kaže kako će se radije ubiti, na što mu oni odaju počast zbog hrabrosti i cijene poštedu od pustih posjeta bolnici. Tony se zalije spremnikom benzina, a Paulie upali Zippo upaljač. Christopher upita, "Što ako su liječnici pogriješili?" Tony dobiva samo djelić sekunde da procesira tu informaciju, a benzin eksplodira prije nego što je Tony uspio zatvoriti Zippo. Tony se zatim probudi uz teški proljev i povraćanje.